stanford-oval/wikipedia huggingface dataset:
ליגת הפיתוח של ה-NBA
הקבוצות

| קבוצה> האזור המזרחי | עיר> האזור המזרחי | קבוצת אם ב-NBA> האזור המזרחי | שנת ייסוד> האזור המזרחי | אליפויות> האזור המזרחי |
| --- | --- | --- | --- | --- |
| ברמינגהאם סקוואדרון | ברמינגהאם, אלבמה | ניו אורלינס פליקנס | 2019 | — |
| קפיטל סיטי גו-גו | וושינגטון די. סי. | וושינגטון ויזארדס | 2018 | — |
| קליבלנד צ'ארג' | קליבלנד, אוהיו | קליבלנד קאבלירס | 2001 | 1 |
| קולג' פארק סקייהוקס | קולג' פארק, ג'ורג'יה | אטלנטה הוקס | 2017 | — |
| דלאוור בלו קואוטס | וילמינגטון, דלאוור | פילדלפיה 76' | 2007 | 1 |
| גרנד ראפידס גולד | גרנד ראפידס, מישיגן | דנוור נאגטס | 2006 | — |
| גרינסבורו סווארם | גרינסבורו, קרוליינה הצפונית | שארלוט הורנטס | 2016 | — |
| אינדיאנה מאד אנטס | אינדיאנפוליס, אינדיאנה | אינדיאנה פייסרס | 2007 | 1 |
| לונג איילנד נטס | יוניונדייל, ניו יורק | ברוקלין נטס | 2016 | — |
| מיין סלטיקס | פורטלנד, מיין | בוסטון סלטיקס | 2009 | — |
| מוטור סיטי קרוז | דטרויט, מישיגן | דטרויט פיסטונס | 2006 | — |
| אוסיאולה מג'יק | קיסימי, פלורידה | אורלנדו מג'יק | 2008 | 1 |
| ראפטורס 905 | מיסיסוגה, קנדה | טורונטו ראפטורס | 2015 | 1 |
| וסצ'סטר ניקס | וייט פליינס, ניו יורק | ניו יורק ניקס | 2014 | — |
| וינדי סיטי בולס | הופמן אסטייטס, אילינוי | שיקגו בולס | 2016 | — |
| ויסקונסין הרד | אושקוש, ויסקונסין | מילווקי באקס | 2017 | — |
האזור המערבי
| אוסטין ספרס | סידר פארק, טקסס | סן אנטוניו ספרס | 2001 | 2 |
| קפיטנס דה סיודד דה מקסיקו | מקסיקו סיטי, מקסיקו | — | 2021 | — |
| איווה וולבס | דה מוין, איווה | מינסוטה טימברוולבס | 2007 | 1 |
| ממפיס האסל | סאות'הייבן, מיסיסיפי | ממפיס גריזליס | 2017 | — |
| ג'י ליג איגנייט | הנדרסון, נבדה | — | 2020 | — |
| אוקלהומה סיטי בלו | אוקלהומה סיטי, אוקלהומה | אוקלהומה סיטי ת'אנדר | 2001 | 3 |
| ריו גראנדה ואלי וייפרס | אדינבורג, טקסס | יוסטון רוקטס | 2007 | 4 |
| ריפ סיטי רמיקס | פורטלנד, אורגון | פורטלנד טרייל בלייזרס | 2023 | — |
| סולט לייק סיטי סטארס | וסט ואלי סיטי, יוטה | יוטה ג'אז | 1997 | 1 |
| סן דייגו קליפרס | אושנסייד, קליפורניה | לוס אנג'לס קליפרס | 2017 | — |
| סנטה קרוז ווריורס | סנטה קרוז, קליפורניה | גולדן סטייט ווריורס | 1995 | 2 |
| סו פולס סקייפורס | סו פולס, דקוטה הדרומית | מיאמי היט | 1989 | 1 |
| סאות' ביי לייקרס | אל סגונדו, קליפורניה | לוס אנג'לס לייקרס | 2006 | — |
| סטוקטון קינגס | סטוקטון, קליפורניה | סקרמנטו קינגס | 2008 | — |
| טקסס לג'נדס | פריסקו, טקסס | דאלאס מאבריקס | 2006 | 1 |
↑  שתי האלופות הראשונות של הליגה, גרינוויל גרוב ומובייל רבלרס, התפרקו בשנת 2003
↑  בין השנים 1997–2006 שיחקה בליגת ה-CBA
↑  בין השנים 1995–2006 שיחקה בליגת ה-IBA וליגת ה-CBA
↑  בין השנים 1989–2001 שיחקה בליגת ה-CBA
כל העונות

| עונה | אלופה | סגנית |
| --- | --- | --- |
| 2001/2002 | גרינוויל גרוב | נורת' צ'ארלסטון לואוגייטורס |
| 2002/2003 | מובייל רבלרס | פייטוויל פטריוטס |
| 2003/2004 | אשוויל אלטיטוד | הנטסוויל פייט |
| 2004/2005 | אשוויל אלטיטוד (2) | קולומבוס ריברדרגונס |
| 2005/2006 | אלבקרקי ת'אנדר בירדס | פורט וורת' פליירס |
| 2006/2007 | דקוטה ויזארדס | קולורדו 14' |
| 2007/2008 | איידהו סטמפייד | אוסטין טורוס |
| 2008/2009 | קולורדו 14' | יוטה פלאש |
| 2009/2010 | ריו גראנדה ואלי וייפרס | טולסה 66' |
| 2010/2011 | איווה אנרג'י | ריו גראנדה ואלי וייפרס |
| 2011/2012 | אוסטין טורוס | לוס אנג'לס די-פנדרס |
| 2012/2013 | ריו גראנדה ואלי וייפרס (2) | סנטה קרוז ווריורס |
| 2013/2014 | פורט ויין מאד אנטס | סנטה קרוז ווריורס |
| 2014/2015 | סנטה קרוז ווריורס (2) | פורט ויין מאד אנטס |
| 2015/2016 | סו פולס סקייפורס | לוס אנג'לס די-פנדרס |
| 2016/2017 | ראפטורס 905 | ריו גראנדה ואלי וייפרס |
| 2017/2018 | אוסטין ספרס (2) | ראפטורס 905 |
| 2018/2019 | ריו גראנדה ואלי וייפרס (3) | לונג איילנד נטס |
2019/2020: —
| 2020/2021 | לייקלנד מג'יק | דלאוור בלו קואוטס |
| 2021/2022 | ריו גראנדה ואלי וייפרס (4) | דלאוור בלו קואוטס |
| 2022/2023 | דלאוור בלו קואוטס | ריו גראנדה ואלי וייפרס |
| 2023/2024 | אוקלהומה סיטי בלו (3) | מיין סלטיקס |
זוכי פרס ה-MVP של ליגת הפיתוח

פרס ה-MVP של ליגת הפיתוח מוענק מדי שנה לשחקן המצטיין של העונה. הזוכה בתואר נבחר על ידי מאמני קבוצות הליגה. בעונת 2013/14 זכו בתואר שני שחקנים במקביל: רון הווארד ואות'יוס ג'פרס.
| עונה | שחקן | קבוצה | עמדה |
| --- | --- | --- | --- |
| 2001/2002 | אנסו סיסיי | גרינוויל גרוב | פאוור פורוורד |
| 2002/2003 | דווין בראון | פייטוויל פטריוטס | קלע |
| 2003/2004 | טייר בראון | צ'ארלסטון לואוגייטורס | רכז |
| 2004/2005 | מאט קארול | רואנוק דאזל | קלע |
| 2005/2006 | מרכוס פייזר | אוסטין טורוס | פאוור פורוורד |
| 2006/2007 | רנדי ליווינגסטון | איידהו סטאמפייד | רכז |
| 2007/2008 | קאסיב פאוול | סו פולס סקייפורס | סמול פורוורד |
| 2008/2009 | קורטני סימס | איווה אנרג'י | סנטר |
| 2009/2010 | מייק האריס | ריו גראנדה ואלי וויפרס | סמול פורוורד |
| 2010/2011 | קרטיס סטינסון | איווה אנרג'י | רכז |
| 2011/2012 | ג'סטין דנטמון | אוסטין טורוס | רכז |
| 2012/2013 | אנדרו גאודלוק | ריו גראנדה ואלי וייפרס | קלע |
| 2013/2014 | רון הווארד | פורט ויין מאד אנטס | קלע |
| 2013/2014 | אות'יוס ג'פרס | איווה אנרג'י | קלע |
| 2014/2015 | טים פרייזר | מיין רד קלאוס | רכז |
| 2015/2016 | ג'רנל סטוקס | סו פולס סקייפורס | פאוור פורוורד |
| 2016/2017 | ואנדר בלו | לוס אנג'לס די-פנדרס | קלע |
| 2017/2018 | לורנזו בראון | ראפטורס 905 | רכז |
| 2018/2019 | כריס בושיי | ראפטורס 905 | פאוור פורוורד |
| 2019/2020 | פרנק מייסון | ויסקונסין הרד | רכז |
| 2020/2021 | פול ריד | דלאוור בלו קואוטס | פאוור פורוורד |
| 2021/2022 | טרבלין קווין | ריו גראנדה ואלי וייפרס | קלע |
| 2022/2023 | קרליק ג'ונס | וינדי סיטי בולס | רכז |
| 2023/2024 | מאק מק'לאנג | אוסיאולה מג'יק | קלע |
דראפט

בדומה לליגת ה-NBA, גם ליגת הפיתוח מקיימת מדי שנה בו ניתנת לקבוצות האפשרות לבחור שחקנים שיצטרפו לסגל הקבוצה. הדראפט מתקיים בסבבים "הפוכים" – הקבוצה שבחרה ראשונה בסיבוב הראשון תקבל את הבחירה האחרונה בסיבוב השני וכן הלאה. החל משנת 2014 התווסף לדראפט סבב בחירה שלישי.
דראפט > דראפט הרחבה

דראפט ההרחבה הוא אירוע המתרחש לקראת צירוף של קבוצה או קבוצות חדשות לליגה על מנת לאפשר להן לבנות את הסגל הראשוני. עד לתחילת עונת 2015/16 התקיימו שמונה דראפטי הרחבה בתולדות הליגה. על פי רוב בדראפט ההרחבה ניתנת לכל קבוצה האפשרות "להגן" על מספר מסוים של שחקנים מתוך סגל השחקנים שלה. הקבוצות הבוחרות יכולות לבחור שחקנים מתוך רשימת השחקנים הבלתי מוגנים. בדראפט ההרחבה של שנת 2009 ושנת 2010 נבחרו השחקנים מתוך סגלי קבוצות שסיימו את פעילותן באותה השנה.
הערות שוליים

↑  שכר שחקני ליגת הפיתוח בעונת 2018/2019, באתר הרשמי, 17 באפריל 2018
↑  עונת 2019/2020 בוטלה ביוני 2020 בשל מגפת הקורונה, ולא הוכתרה אלופה.
| 0 | 1 | 2 | 3 | 4 | 5 |
| --- | --- | --- | --- | --- | --- |
קבוצות ליגת הפיתוח של ה-NBA
| האזור המזרחי | האזור המזרחי | האזור המזרחי | האזור המערבי | האזור המערבי | האזור המערבי |
| אוסיאולה מג'יק | דלאוור בלו קואוטס | מוטור סיטי קרוז | אוסטין ספרס | ממפיס האסל | סן דייגו קליפרס |
| אינדיאנה מאד אנטס | וינדי סיטי בולס | מיין סלטיקס | אוקלהומה סיטי בלו | סאות' ביי לייקרס | סנטה קרוז ווריורס |
| ברמינגהאם סקוואדרון | ויסקונסין הרד | קולג' פארק סקייהוקס | איווה וולבס | סו פולס סקייפורס | קפיטנס דה סיודד דה מקסיקו |
| גרינסבורו סווארם | וסטצ'סטר ניקס | קליבלנד צ'ארג' | ואלי סאנס | סולט לייק סיטי סטארס | ריו גראנדה ואלי וייפרס |
| גרנד ראפידס גולד | לונג איילנד נטס | קפיטל סיטי גו-גו | טקסס לג'נדס | סטוקטון קינגס | ריפ סיטי רמיקס |
| גרנד ראפידס גולד | לונג איילנד נטס | ראפטורס 905 | טקסס לג'נדס | סטוקטון קינגס | ריפ סיטי רמיקס |
אנדרו גאודלוק, ה-MVP של עונת 2012/2013.
ליאון רוזנברג

| --- | --- |

רוזנברג באולפן "פאולה וליאון", ספטמבר 2018
 לידה:  14 בפברואר 1973 (בן 51) רמת גן, ישראל 
 מדינה:  ישראל 
 תקופת הפעילות:  מ-1991 
 מקום לימודים:  תיכון בליך  אוניברסיטת תל אביב 
 בן או בת זוג:  פאולה רוזנברג 
 מספר צאצאים:  2
 פרופיל ב-IMDb
 
לִיאון רוזנברג (נולד ב-14 בפברואר 1973) הוא שחקן, זמר, מוזיקאי, עורך ומנחה טלוויזיה ישראלי.
ביוגרפיה

רוזנברג נולד לאילן ואלישבע, ולו אח ואחות. נקרא ליאון על שם סבו אריה. גדל בשכונת נווה יהושע ברמת גן ולמד בתיכון בליך בעיר.
הוא בוגר תואר ראשון בכלכלה וחשבונאות מאוניברסיטת תל אביב, בלימודים שעשה כעתודאי.
בתחילת דרכו המקצועית, עבד רוזנברג ככתב הכלכלי של גלי צה"ל. במקביל, במשך פרק זמן לא רב, שימש דוגמן, והוא יוצג בסוכנות הדוגמנות של בטי רוקאווי.
בשנת 1998 הצטרף ללהקה "בתרי זוזי" עם רם אוריון, וניגן בה על גיטרה בס. באותה שנה השתתף בסדרת הטלוויזיה המבוססת על הקומיקס הישראלי "זבנג!" בתפקיד הראשי. הסדרה שודרה בערוץ 2 וזכתה להצלחה רבה.
בשנת 1999 החל להגיש תוכניות טלוויזיה בערוץ הראשון, תחילה את התוכניות לנוער "לאב דווקא" ו"זאפ לראשון" ולאחר מכן גם את מגזין הקולנוע השבועי של הערוץ, "טלסינמה". באותה שנה גם הנחה את טקס בחירת מלכת היופי.
בשנת 2000 הצטרף לצוות המנחים של ערוץ הנוער YTV שהוקם ב-yes והחל להנחות תוכנית דו-שבועית בשם "Y בלילה" יחד עם רפיק קמחי והשחקן אריק משעלי. במהלך התוכנית ייעצו השלושה לצופים בענייני זוגיות ואהבה.
ב-2001 שיחק בדרמה המוזיקלית "דקות של תהילה", ובשנת 2003 הנחה את תוכנית הכישרונות "בראבו" בערוץ 2.
בשנת 2004 שיחק בסדרה "אסתי המכוערת" ולאחר שנה בסדרת ההמשך "אלביס רוזנטל והאישה המסתורית". כן השתתף ב-2004 בסרט "דמיונות" של נמרוד עציון-קורן לצדן של ריקי בליך ואיריס אברמוביץ' והגיש שני פרקים של הסדרה "Y בעולם". רוזנברג שיחק גם ב"אהבה מעבר לפינה".
בשנת 2005 החליף את יונתן קוניאק כעורך הראשי של תוכנית הנוער "אקזיט".
ב-2006 הוציא אלבום עם ההרכב "בורדו" לצד יסמין בקר ומושיק שלומי. במסגרת ההרכב ניגן, שר, הלחין וכתב. ההרכב, ששילב מוזיקה אלקטרונית עם כלים אקוסטיים, הופיע מספר פעמים בטרם התפרק. באותה שנה הנחה רוזנברג את תוכנית החדשות לילדים בערוץ הראשון, וכן מונה לעורך של תוכנית בשם "switched on" בערוץ MTV.
לקראת סוף שנת 2006 מונה רוזנברג למנהל התוכניות של ערוץ ביפ, תפקיד בו כיהן למעלה משלוש שנים. בשנת 2008 הנחה במקביל את התוכנית "פרויקט ביפ" בערוץ זה, וכן הנחה בערוץ הראשון את תוכנית הנוער "תראו אותי".
בשנת 2010 עזב את ביפ והחל להנחות בערוץ הוט בידור ישראלי של HOT את התוכנית "חדשות הבידור", שהחליפה את "ערב טוב עם גיא פינס" לאחר מעברה לערוץ 10. בשנת 2015 עזב רוזנברג את "חדשות הבידור" לאחר 6 עונות.
בשנת 2014 הנחה יחד עם מייקל לואיס את התוכנית "ישנן בנות", בערוץ 24. באותה שנה החל גם להגיש יחד עם אשתו פאולה את התוכנית "חשבון משותף" בערוץ 2, ומאוחר יותר את התוכנית "בוקר בריא".
בשנת 2015 החל להנחות בערוץ הראשון את תוכנית החדשות לנוער "המהדורה". באותה שנה הופיע בסרט אפס בתפקיד עצמו.
ב-2017 מותגה התוכנית "בוקר בריא", בהגשתו ובהגשת פאולה אשתו, במיתוג מחודש לקראת המעבר של הזכיינית "קשת" מערוץ 2 לערוץ קשת 12, ושמה שונה ל"פאולה וליאון". התוכנית משודרת בימי חול, החל מהשעה 9:00, אחרי "חדשות הבוקר", ועוסקת במגוון נושאים שמחוץ לחדשות, ולא רק בענייני בריאות שבהם עסקו ב"בוקר בריא".
משנת 2017 משמש כזמר ומפיק מוזיקלי של להקת "שמונים ומשהו", שאיתה גם הופיע בתוכנית הריאליטי "הכוכב הבא לאירוויזיון 2020", אך לא עבר את שלב האודישנים.
החל מיוני 2019 מגיש יחד עם פאולה רוזנברג את פודקאסט הזוגיות "יחסינו לאן" ברשת עושים היסטוריה. רוזנברג מגיש פודקאסטים ממותגים נוספים עבור הרשת.
בינואר 2021 ,יצא לאור האלבום הראשון של להקתו "The Trippin Shamans", להקת רוק ומוזיקה אלקטרונית ישראלית.
בשנת 2023 השתתף יחד עם אשתו פאולה בתוכנית הבישול ״המטבח המנצח VIP” והגיעו למקום השלישי.
חיים אישיים

רוזנברג נשוי לנטורופתית ואשת התקשורת פאולה רוזנברג והשניים הורים לשתי בנות. בנותיו, שילה וארבל, השתתפו בעונה השלישית של סליחה על השאלה ילדים בפרק "ילדים של מפורסמים" שמשודרת בכאן חינוכית. הם התגוררו בהוד השרון. בעקבות מלחמת חרבות ברזל שהקפיאה את התוכנית הטלוויזיה פאולה וליאון הזוג עבר להתגורר בקפריסין שם רוזנברג עוסק בהשקעות נדל"ן.
הערות שוליים

↑  גבי בר-חיים, אדון ליאון, באתר ynet, 27 באוגוסט 2019
↑  טליה לוין, ‏ליאון רוזנברג: "החלום הכי גדול שלי היה להיות רוק סטאר", באתר מעריב אונליין, 8 בדצמבר 2019
↑  יחסינו לאן - פודקאסט על זוגיות עם פאולה וליאון, באתר רשת עושים היסטוריה
↑  Login • Instagram, www.instagram.com
↑  המטבח המנצח VIP 3 | הדרמה של פאולה וליאון | לצפייה ישירה | +12, באתר 12+
↑  כאן חינוכית (2022-03-17), סליחה על השאלה ילדים 3 | ילדים של מפורסמים, נבדק ב-2024-06-10
↑  לילך מרקוביץ', ‏פאולה וליאון חושפים לאן נעלמו: "וידוי כואב - החיים נתנו לנו כאפה מצלצלת", באתר ‏מאקו‏, 5 ביוני 2024
| --- | --- |
בקרת זהויות :  NLI: 987007302608705171  ISNI: 0000 0004 0236 8431  VIAF: 297760300   WorldCat (עם VIAF): 297760300 
פאולה וליאון רוזנברג מקליטים פרק של 'יחסינו לאן', מאי 2019
רוזנברג ביום הולדת 7 לרשת עושים היסטוריה, 5 באפריל 2022
סטיבן גריי

| --- | --- |
 לידה:  דצמבר 1666 קנטרברי, ממלכת אנגליה 
 פטירה:  7 בפברואר 1736 (בגיל 69) לונדון, ממלכת בריטניה הגדולה 
 ענף מדעי:  חוקר רב תחומי
 מקום מגורים:  אנגליה
 מוסדות:  אוניברסיטת קיימברידג' 
 פרסים והוקרה:  עמית החברה המלכותית  מדליית קופלי (1732)  מדליית קופלי (1731) 
 תרומות עיקריות
 חלוץ מחקר המוליכות החשמלית
 
איור הממחיש ניסוי בחשמל שערך האסטרונום הבריטי סטיבן גריי
סטיבן גריי (אנגלית: Stephen Gray;‏ דצמבר 1666, קנטרברי שבמחוז קנט, אנגליה - 7 בפברואר 1736, לונדון).  חוקר רב תחומי, אוטודידקט, אנגלי. היה הראשון שעסק בניסויים שיטתיים במוליכות חשמלית  ואף כונה בזמנו "אבי החשמל". היה ראשון הזוכים במדליית קופלי בה זכה פעמיים, בשנים 1731 ו-1732.
חייו

גריי נולד בקנטרברי ב-1666. לאביו היה עסק שהתמחה בצביעת בדים וגריי הצעיר שימש בו כשוליה ושם רכש ידע בסיסי בכימיה. במקביל לימד את עצמו את מדעי הטבע, ובמיוחד אסטרונומיה. הישגיו באסטרונומיה הגיעו לידיעת ג'ון פלמסטיד, האסטרונום המלכותי, וזה נעזר בו בתצפיות ובחישובים להכנת מפת שמיים משופרת לצורכי ניווט.
נראה שהקשר ההדוק עם פלמסטיד היה הגורם שמנע מגריי להתקבל לחברה המלכותית[דרוש מקור], וזה כיוון שפלמסטיד היה במאבק מול אייזק ניוטון ששימש כנשיא החברה המלכותית. רק לאחר מותו של ניוטון הכירו בחברה בהישגיו של גריי.
הוא זכה להיות ראשון מקבלי מדליית קופלי בשנת 1731, בשנת 1732 התקבל כחבר בחברה המלכותית וזכה במדליה בפעם השנייה.
גריי, בשונה מרוב העוסקים במחקר באותה תקופה, לא היה איש אמיד והתמודד כל חייו עם בעיות פרנסה. הוא השתתף בהקמת מצפה הכוכבים האנגלי השני, בקיימברידג'. לאחר מכן חזר לעסק צביעת הבדים המשפחתי, אולם נאלץ לעזבו מסיבות בריאותיות. בהמשך עבר ללונדון כעוזר של ג'ון תיאופילוס דזגיוליה.
ב-1720 ידידיו השיגו עבורו מקום בבית מחסה לאנשי מעמד שירדו מנכסיהם. גריי נפטר, חסר כל, ב-1736.
פעילותו המדעית

פעילותו המדעית של גריי הייתה בשני תחומים.
אסטרונומיה.  גריי בנה בעצמו טלסקופ ולשם כך אף ליטש בעצמו את העדשות. היו לו מספר תגליות בעיקר בתחום כתמי השמש. חלק מתגליותיו התפרסמו על ידי החברה המלכותית.
חשמל. גריי היה הראשון שעסק בניסויים שיטתיים במוליכות חשמלית  ואף כונה בזמנו "אבי החשמל". הוא הצליח להוליך חשמל למרחק של 150 מטר בסיב של קנבוס, ובהמשך אף למרחק גדול באמצעות תיל מתכת.
אותות הוקרה

זוכה מדליית קופלי לשנים 1731 ו-1732.
הערות שוליים

↑  Gray at Britannica online.
| --- | --- |
בקרת זהויות :  NLI: 987007457597705171  GND: 124711286  ICCU: MILV321604  ISNI: 0000 0000 4354 9109  LCCN: no00099452  NDL: 00899230  NTA: 252067959  SNAC: w6516665  VIAF: 35396839   WorldCat (עם VIAF): 35396839 
ערך זה הוא קצרמרבנושא אישים. אתם מוזמנים לתרום לוויקיפדיה ו.
האלף ה-3 לפנה"ס

משמאל למעלה, בכיוון השעון: הפירמידה של ג'וסר; ח'ופו; הפירמידה הגדולה של גיזה, אחת משבעת פלאי העולם העתיק; חוזה מסביבות שנת 2600 לפנה"ס אשר כתוב בכתב יתדות; הכוהנת והמשוררת אנהדואנה אשר הייתה מהסופרות העתיקות ביותר בעולם; גודאה
| --- | --- |
 אלפים::  האלף ה-4 לפנה"ס • האלף ה-3 לפנה"ס • האלף ה-2 לפנה"ס
 מאות::  המאה ה-30 לפנה"ס • המאה ה-29 לפנה"ס • המאה ה-28 לפנה"ס • המאה ה-27 לפנה"ס • המאה ה-26 לפנה"ס • המאה ה-25 לפנה"ס • המאה ה-24 לפנה"ס • המאה ה-23 לפנה"ס • המאה ה-22 לפנה"ס • המאה ה-21 לפנה"ס
מפת העולם בשנת אלפיים לפנה"ס המראה את השלב בו אוכלוסיות העולם היו באותה העת:
  ציידים-לקטים
  רועים נוודים
  איגודים חקלאיים פשוטים
  איגודים חקלאיים מורכבים / שבטים
  חברות עם ממשל
אזורים תחומים בקו אדום דק מציינים מקומות שבהם נמצאו כלי ברונזה
האלף ה-3 לפנה"ס הוא פרק הזמן שבין שנת 3,000 לפנה"ס עד סוף שנת 2,001 לפנה"ס (תחילת המאה ה-30 לפנה"ס עד סוף המאה ה-21 לפנה"ס).
תרבויות

תרבויות בעלות ממשל שצמחו בתקופה זו, והקימו ערים, כללו את התרבויות הבאות:
ערי המדינה של שומר במסופוטמיה -בשטח שנמצא כיום בדרום עיראק, כמו לאורך הנהרות הפרת והחידקל צמחו תרבויות נוספות. ערים אלה כוללות את לגש, אור, כיש וניפור. תרבות זו החלה עוד בשנת 3500 לפני הספירה ולה מיוחסות כל ההתחלות של ציוויליזציה מתקדמת שעתידות היו לשמש כבסיס לתרבות המערב: המצאת הגלגל, כתב היתדות, מדע, בתי משפט ועוד. תרבות זאת זוהתה לראשונה בשנת 1869 על ידי הצרפתי ז'יל אופרט שחקר לוחות בכתב יתדות. הוא קרא לתרבות שומר. בסביבות שנת 3000 לפני הספירה פיתחו השומרים את כתב היתדות - אחת מצורות הכתב הקדומות ביותר בתולדות האנושות. ככל הנראה הכתב פותח מכתב ציורים של עם קדום אשר התגורר בדרום מסופוטמיה. הכתב שימש במשך כ-3,000 שנה, שימש עמים שונים, ובמשך זמן זה חלה בו התפתחות והוא עבר מספר שלבים. הכתב היה בשימוש עד המאה הראשונה לספירה ואז הוחלף לחלוטין באלפבית. העותק הקדום ביותר מהיצירה "הוראות שורופק" מתוערך לתקופה של 2500 לפנה"ס, זו ספרות שומרית הכוללת הוראות ועצות חכמה לחיים. הוא נחשב בין היצירות הספרותיות העתיקות ביותר ששרדו עד לימנו. יצירה שומרית מפורסמת יותר היא עלילות גילגמש מהיצירות הספרותיות המוקדמות ביותר בתולדות האנושות, מתקופת אור השלישית, בערך 2100 לפנה"ס, והיא עוסקת בגילגמש, מלך העיר אור, שחי מאות שנים קודם לכן. יצירה זו כוללת שנים עשר שירים, ואורך כל שיר הוא כשלוש מאות שורות. חוקי אור-נמו הם קובץ החוקים הקדום ביותר שנמצא בחפירות ארכאולוגיות. הקובץ נכתב בתקופת השושלת השלישית של אור, במאה ה-21-20 לפנה"ס. חוקים אלה קדמו ב-300 שנה לחוקי חמורבי.
לוח בכתב שומרי מהמאה ה-26 לפנה"ס
"הוראות שורופק" מהמאה ה-25 לפנה"ס
חוקי אור-נמו מהמאה ה-21 לפנה"ס
הזיקורת הגדול של אור, נבנה בסביבות המאה ה-21 לפנה"ס
האימפריה האכדית בשטח שהיום נמצא בעיראק מצפון מערבית לשומר.
ראשיתן של ערי מדינה באשור באזור החידקל העליון, בעיראק של ימינו.
ערי מדינה צפוניות יותר – כולל מָרִי, אֶבּלה, שנמצאות כיום בשטח סוריה. ככל הנראה הייתה באזור אימפריה שמית שחלשה על השטח שבין הים האדום לאנטוליה בין השנים 2500 ל-2400 לפני הספירה. חוקרים מאמינים ששפתם של בני אבלה היא השפה השמית הקדומה בעולם.
ממלכת עילם בדרום-מערב פרס. כללה בתקופה זו את הערים שושן ו אנשאן
מצרים העתיקה (התקופה השושלתית הקדומה ותקופת הביניים הראשונה). החוק המצרי הקדום קיים ככל הנראה מאזור שנת 3000 לפני הספירה והוא מבוססת על דמותה של ה-מאע'ת.
התרבות המינואית (באי כרתים).
תרבות עמק האינדוס בשטח שהיום שייך לפקיסטן ומערב הודו. יישובים של תרבות זו כללו את האראפה ומואנג'ודארו, וכן דולאבירה, גאנגווריוואלה, קליבנגה, לות'ל ורחיגרי.
ציוויליזציית נורטה צ'יקו בדרום אמריקה, בשטח שכיום שייך לפרו.
קיר עם נחשי קוברה בפירמידה של ג'וסר, שנבנה בשנים 2611 - 2630 לפנה"ס במצרים. זהו המבנה הראשון המזכיר בצורתו פירמידה
מואנג'ודארו, אחת מערי תרבות עמק האינדוס, נבנתה במאה ה-26 לפנה"ס
חותם מעמק האינדוס של אדם הנלחם בשני אריות, עם הכיתוב גילגמש, דבר המצביע על קשרים בין תרבות זו לבין התרבות השומרית
פסל אביך השני, מגבס ולפיס לזולי, שהיה במקדש אשתר בעיר מרי ליד נהר הפרת, מסביבות 2400 לפנה"ס
האסטלה של נרם-סין, ממלכי אכד במסופוטמיה, בסביבות שנת 2230 לפנה"ס
הדמיה של האופן בו נראתה אחת מהפירמידות בציוויליזציית נורטה צ'יקו, שכללה את הערים הראשונות ביבשת אמריקה
ערים חדשות

חומות טרויה העתיקה
שער אישתר המשוחזר שהיה השער הראשי של בבל
שרידי תדמור
אישים מרכזיים

פרעה ח'ופו, שליט מצרים, בונה את הפירמידה הגדולה של גיזה.
פרעה ג'וסר, שליט מצרים במחצית הראשונה של המאה ה-27 לפנה"ס
אורוקָגינַה, מלך לגש. יוצר קודקס החוקים הידוע הראשון. (המאה ה-24 לפנה"ס)
סרגון מאכד, מקים האימפריה האכדית ומייסד העיר אכד. (המאה ה-24 לפנה"ס - המאה ה-23 לפנה"ס)
אור-נמו, מייסד השושלת האכדית השלישית. (2095-2112 לפנה"ס)
אמחותפ (2600-2650 לפסה"נ), איש אשכולות במצרים העתיקה בתקופת שלטונו של פרעה ג'וסר
גילגמש, מלכהּ החמישי של העיר ארך.
פרעה ח'ופו
פרעה ג'וסר
אור-נמו
אמחותפ
גילגמש
אירועים בולטים

יסוד העיר מארי בסוריה. (המאה ה-29 לפנה"ס)
נבט העץ "מתושלח" - האורגניזם הזקן ביותר בעולם החי עד היום.
יסוד ממלכת עילם בעיראק.
השושלת הלאגאשית בשומר.
הפירמידות של גיזה הוקמו בסביבות השנים 2620 עד 2500 לפנה"ס
עידן הזהב של אור במסופוטמיה (2474 - 2398 לפנה"ס)
תרבות עמק האינדוס (החלה ב-2800 לפנה"ס)
חדירה אינדו-אירופאית ליוון. (המאה ה-23 לפנה"ס)
הגירה הלנית ליוון.
עפרות מעורבות של נחושת ושל בדיל נצרפות באזור ארם־נהריים על־מנת לייצר ארד (ברונזה).
השושלת השלישית והרביעית במצרים העתיקה.
מבדיקות תיארוך פחמן-14 עולה שהאבנים העומדות באתר סטונהנג' הוצבו שם לכאורה במהלך המאה ה-22 לפנה"ס
הפירמידות של גיזה הוקמו בסביבות השנים 2620 עד 2500 לפנה"ס
הנקרופוליס של סקארה.
מבדיקות תיארוך פחמן-14 עולה שהאבנים העומדות באתר סטונהנג' הוצבו שם לכאורה במהלך המאה ה-22 לפנה"ס
חידושים והמצאות

התפתחות השימוש בחרס ביבשת אמריקה.
תיעוד סיני של נפילת שביט.
בניית הפירמידה הגדולה של גיזה. (המאה ה-26 לפנה"ס)
לדעת רוב החוקרים, בניית הספינקס הגדול של גיזה. (המאה ה-26 לפנה"ס)
שימוש במפרשים בספינות (המאה ה-20 לפנה"ס)
מבנה הזיקורת הראשון נבנה בשומר.
תקופת הברונזה בתרבויות המזרח הקרוב. (3000 לפנה"ס)
ארץ ישראל באלף השלישי לפני הספירה

בתקופת הברונזה הקדומה, בשנים 3300 לפנה"ס - 2400 לפנה"ס, קמו והתפתחו בישראל ערים קטנות ומבוצרות, בגדול שנע בין 2 דונם ל 200 דונם ויותר באזורי ההר, השפלה והעמקים. על פי הממצאים הארכאולוגיים בערים אלו התקיימה חברה מרובדת. בניגוד לערי המזרח הקדום, בישראל לא התפתח כתב ונראה כי טרם הגיע אליה. סביב לערים היו כפרים וחוות אשר קיימו קשר עם העיר שסיפקה להם שוק למכירת תוצרתם החקלאית, צרכים חומרים ורוחניים והגנה. תושבי הכפרים והחוות שסביב הערים התפרנסו מחקלאות דגנים, עצי פרי, זיתים וגפן. תושבי הערים היו מומחים מקצועית ובהם חרשי נחושת וקדרים.
יריחו הייתה ככל הנראה מבוצרת עוד בתקופה הנאוליתית. העיר הגיעה לשיאה באזור שנת 2600 לפני הספירה, וזמן מה לאחר מכן נבנה בעיר ארמון. בתקופת הברונזה הקדומה הייתה ליריחו חשיבות כלכלית וצבאית. יתרונה הגדול היה בהיותה שוכנת על מעברות הירדן - סוחרים שעברו דרך מעברות הירדן נכנסו גם ליריחו. מלבד יריחו נתגלו ביצורים מרשימים בערים כמו תענך, מגידו, ערד, תל שרוחן (בנגב הצפוני) ועוד. הביצורים עבים מאוד (עד 8 מטרים) באופן יחסי לאמצעי הפריצה שהיו אז בהישג ידם של כובשים פוטנציאליים. נראה כי לרוב לא נבנו הביצורים כיחידה אחת, אלא קטעים קטעים ושכבות שכבות. במקורות מצרים קיימת עדות על ישוב בשם חוטם האיילה שמיקומו המשוער בהר הכרמל.
בתקופת הברונזה הבינימית, לקראת סוף האלף השלישי לפנה"ס, ערים אלו ננטשו מסיבה שלא הובהרה עד כה. יש סברות שונות לסיבת תהליך זה - שינויי אקלים, שינוי דמוגרפי של האוכלוסייה, בזיזה חוזרת ונשנית ממצרים ואף התעייפות הערים ממלחמה אחת בשנייה. בתקופה זו אוכלוסיית ישראל הייתה נוודית. רועי צאן שהשקיעו מעט בבתים והרבה בקברים רבים שנמצאו מתקופה זו, אם כי תרבותם איננה ידועה.
הערות שוליים

↑  The Campaigns of Pepi I in Canaan
↑  מבוא לארכאולוגיה של ארץ־ישראל בתקופת המקרא, האוניברסיטה הפתוחה 1989, 13-65.
| האלף השלישי לפני הספירה |
| --- | --- |
המאה ה-30 לפנה"ס | המאה ה-29 לפנה"ס | המאה ה-28 לפנה"ס | המאה ה-27 לפנה"ס | המאה ה-26 לפנה"ס המאה ה-25 לפנה"ס | המאה ה-24 לפנה"ס | המאה ה-23 לפנה"ס | המאה ה-22 לפנה"ס | המאה ה-21 לפנה"ס: 
האלף ה-5 לפנה"ס | האלף ה-4 לפנה"ס | האלף ה-3 לפנה"ס | האלף ה-2 לפנה"ס | האלף ה-1 לפנה"ס: 
תקופת הברונזה | העת העתיקה | היסטוריה | לוח הזמנים הגאולוגי:
אלאניס מוריסט

| --- | --- |

מוריסט, 2014
 לידה:  1 ביוני 1974 (בת 50) קנדה אוטווה, אונטריו, קנדה 
 שם לידה:  Alanis Nadine Morissette 
 מוקד פעילות:  ארצות הברית ארצות הברית
 תקופת הפעילות:  מ-1986
 מקום לימודים:  המכון הקולגיאלי גלבה 
 סוגה:  רוק אלטרנטיבי, רוק פופ, אלקטרוני
 סוג קול:  מצו-סופרן 
 שפה מועדפת:  אנגלית, צרפתית 
 כלי נגינה:  גיטרה, פסנתר, מפוחית פה, חליל צד 
 חברת תקליטים:  MCA Records Maverick Records Warner Bros. Records
 בן או בת זוג:  סולאיי (22 במאי 2010–?)  ראיין ריינולדס (2002–2007) 
 מספר צאצאים:  3 
 פרסים והוקרה:  ראו פרסים והוקרה
 האתר הרשמי
 פרופיל ב-IMDb
 חתימה:  
 
אלאניס נאדין מוריסט (באנגלית: Alanis Nadine Morissette; נולדה ב-1 ביוני 1974) היא זמרת, משוררת ושחקנית קנדית-אמריקאית ממוצא יהודי. זוכת שבעה פרסי גראמי.
מוריסט החלה את הקריירה שלה בקנדה. כנערה הוציאה שני אלבומי דאנס-פופ; Alanis ‏(1991) ו-Now Is The Time ‏(1992).
אלבומים אלו הופצו בקנדה בלבד, אך ב-1995 הוציאה לראשונה בהפצה בינלאומית את אלבומה Jagged Little Pill, האלבום מכר למעלה מ-33 מיליון עותקים ועומד בשיא המכירות לאלבום בכורה אי פעם.
עד 2012 הוציאה מוריסט עוד חמישה אלבומי אולפן. אלבומיה נמכרו בלמעלה מ-75 מיליון עותקים.
ביוגרפיה

מוריסט נולדה באוטווה בירת קנדה, למשפחה קתולית בעיקרה, והיא הגדירה את עצמה גם כבודהיסטית. אמה ג'ורג'יה מרי אן (לבית פוירשטיין), נולדה בהונגריה להורים ניצולי שואה, ונאלצה להסתיר את יהדותם לאורך השנים. מוריסט סיפרה בראיון ברשת PBS על כך שגילתה על דבר מוצאה היהודי רק בהיותה בת 28: "אני מרגישה שהתקבלתי לקהילה שהייתי מאוהבת בה תמיד. תמיד הייתי מאוהבת ביהדות, עכשיו אני מבינה למה".
הוריה, אלן וג'ורג'יה מוריסט, היו מורים בבית ספר והיא התגוררה עימם ועם אחיה-התאום ווייד ואחיה הבכור צ'אד. אלאניס נקראה על שם אביה. היא החלה לכתוב שירים בגיל צעיר, ולדבריה כתבה את שירה הראשון עוד בגיל 9. מוריסט חסכה כסף אותו הרוויחה מהופעתה בתוכנית הטלוויזיה לילדים "You Can't Do That On Television" ("אינכם יכולים לעשות זאת בטלוויזיה") ובעזרתו הוציאה לאור את הסינגל "Fate Stay With Me" עם צד ב' של "Find The Right Man".
מוריסט ניסתה להתקבל לעולם המוזיקה דרך תוכנית כישרונות בשם "Star Search", אך נכשלה לאחר הסיבוב הראשון.